# Sebastes miniatus

Sebastes miniatus és una espècie de peix pertanyent a la família dels sebàstids i a l'ordre dels escorpeniformes.

## Etimologia

Sebastes prové dels mots grecs sebastes (august, venerable) i miniatus (vermelló).

## Descripció

Fa 91 cm de llargària màxima i 6,8 kg de pes. 13 espines i 13-15 radis tous a l'única aleta dorsal (la qual s'estén sobre la major part de la longitud del dors) i 3 espines i 7 radis tous a l'anal. Espines del cap de moderades a febles. Presència d'espines nasals, preoculars, supraoculars, postoculars, timpàniques i parietals. Absència d'espines coronals i, normalment, també de les nucals. Mandíbula inferior aspra i escamosa. Peduncle caudal ample. Boca i aletes vermelles. Aletes generalment vorejades de negre. 3 ratlles fosques que li irradien des dels ulls. Línia lateral contínua. 35-43 branquiespines. Absència d'aleta adiposa. Aleta caudal més o menys truncada. Aletes pectorals amb cap espina i 16-18 radis tous. Aletes pelvianes amb 1 espina i 5 radis tous. Sota l'aigua, els joves són de color fosc, tret de l'aleta caudal i del peduncle que són clars, i d'algunes àrees clares als radis tous de l'aleta dorsal (en pocs mesos més endavant, esdevindran de color vermell clar o vermell marró, sovint amb taques fosques o clares). Els subadults són de color vermell maó, sovint amb marques blanques o negres i franges al voltant de les aletes. La coloració dels adults varia entre el marró, el groc llimona, el groc fosc, taronja i vermell (normalment, amb algun clapejat gris o negre als flancs). Els exemplars que viuen en aigües poc fondes tendeixen a tindre punts i taques blanques i negres, mentre que els que es troben en zones més fondes sovint són completament vermells. Les femelles creixen més que els mascles. Boca gran i amb la mandíbula inferior sobresortint lleugerament. Aleta anal amb una inclinació anterior pronunciada. Peritoneu clar. Forma entre els ulls convexa. És similar en aparença a Sebastes ruberrimus i Sebastes pinniger, però se'n diferencia perquè la part inferior de les mandíbules inferiors d'aquestes darreres espècies no té escates i és suau al tacte.

## Reproducció

És de fecundació interna i vivípar. A Califòrnia, la temporada de fresa té lloc al setembre i, en general, les femelles poden pondre entre 151.000 i 5.601.000 ous. Les larves fan 4,3 mm de llargada en el moment de néixer.

## Alimentació i depredadors

Menja peixos (mictòfids i engràulids), calamars, krill, polps, crancs pelàgics, gambetes, copèpodes, amfípodes, isòpodes, poliquets i Mysida. El seu nivell tròfic és de 4,04. Els joves d'aquesta espècie són depredats pel corb marí de Brandt (Phalacrocorax penicillatus).

## Hàbitat i distribució geogràfica

És un peix marí, associat als esculls (entre 15 i 274 m de fondària, normalment entre 183 i 274) i de clima subtropical (54°N-47°N), el qual viu al Pacífic oriental: des de l'Estret del Príncep Guillem (Alaska) i l'arxipèlag Haida Gwaii (la Colúmbia Britànica, el Canadà) fins a les islas San Benito (Baixa Califòrnia, Mèxic), incloent-hi el golf d'Alaska, Puget Sound, la mar dels Salish, l'estret de Geòrgia i el corrent de Califòrnia. Els adults viuen entre les aigües poc fondes i fondes dels esculls rocallosos, mentre que els joves prefereixen les poc fondes.

## Observacions

És inofensiu per als humans, el seu índex de vulnerabilitat és alt (63 de 100), la seua longevitat de 60 anys i és venut comercialment en forma de filets.

## Referències

* ↑ Catalogue of Life (anglès)
* ↑ Encyclopedia of Life (anglès)
* ↑ The Taxonomicon (anglès)
* ↑ Romero, P., 2002. An etymological dictionary of taxonomy. Madrid (Espanya).
* 1 2 3 Lamb, A. i P. Edgell, 1986. Coastal fishes of the Pacific northwest. Harbour Publishing Co. Ltd., la Colúmbia Britànica, el Canadà. 224 p. Pàg. 115.
* 1 2 Eschmeyer, W. N., E. S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p. Pàgs. 144 i 331-332.
* 1 2 3 4 5 Kramer, D. E. i V. M. O'Connell, 1995. Guide to Northeast Pacific rockfishes. Genera Sebastes and Sebastolobus. Alaska Sea Grant, Marine Advisory Bulletin No. 25. Pàg. 43.
* ↑ Morphology Data of Sebastes miniatus - FishBase (anglès)
* 1 2 3 4 5 6 Love, M. S., M. Yoklavich i L. K. Thorsteinson, 2002. The rockfishes of the northeast Pacific. University of California Press, Berkeley. 2002: viii-x + 1-404. Pàgs. 210-211.
* ↑ California Department of Fish and Wildlife Arxivat 2009-08-10 a Wayback Machine. (anglès)
* ↑ AFSC Guide to Rockfishes (anglès)
* ↑ Washington Department of Fish & Wildlife Arxivat 2014-07-10 a Wayback Machine. (anglès)
* ↑ Wourms, J. P., 1991. Reproduction and development of Sebastes in the context of the evolution of piscine viviparity. Environ. Biol. Fish. 30: 111-126. Pàgs. 114 i 117.
* ↑ Spawning for Sebastes miniatus - FishBase (anglès)
* ↑ Fecundity for Sebastes miniatus - FishBase (anglès)
* ↑ Sea Around Us (anglès)
* ↑ Hart, J. L., 1973. Pacific fishes of Canada. Bull. Fish. Res. Board Can. 180: 740 p. Pàgs. 428-429.
* ↑ Canadian Department of Fisheries and Oceans, 1995. British Columbia tidal waters sport fishing guide 1995-1996. Canadian Dept. of Fisheries and Oceans. Pàgs. 7 i 25.
* ↑ List of Marine Fishes reported from Canada - FishBase (anglès)
* ↑ León-Castro, H., G. Ruiz-Campos, J. Alanís-García i O.A. Pedrín-Osuna, 1993. Escorpénidos (Pisces, Scorpaenidae) de Isla Guadalupe, Baja California. Pp. 319-327. A: Biodiversidad Marina y Costera de México (S. I. Salazar-Vallejo i N. E. González, eds.).CONABIO-CIQRO, Mèxic. 865 pp.
* ↑ List of Marine Fishes reported from Mexico - FishBase (anglès)
* ↑ Species in Gulf of Alaska - FishBase (anglès)
* ↑ Species in Puget Sound - FishBase (anglès)
* ↑ Species in Salish Sea - FishBase (anglès)
* ↑ Species in Strait of Georgia - FishBase (anglès)
* 1 2 FishBase (anglès)
* ↑ GBIF (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* ↑ Cailliet, G. M., A. H. Andrews, E. J. Burton, D. L. Watters, D. E. Kline i L. A. Ferry-Graham, 2001. Age determination and validation studies of marine fishes: do deep-dwellers live longer?. Exp. Geront. 36:739-764.

## Enllaços externs

* BioLib (anglès)
* ION (anglès)